На основу Уговора о додели бесповратних средстава на основу програма подршке економском развоју мање развијених општина кроз развој породичног и женског предузетништва на селу закљученим између Минстарства привреде РС (број 002851378 2024 10810 006 002 301 024 018 021 од 19. 11. 2024. године) и Општине Медвеђа (07 број 401-128/2024 од 19. 11. 2024. године), по основу одобрене пријаве на јавном позиву за доделу бесповратних средстава, као и Решења о именовању Комисије за расподелу средстава програма подршке економском развоју мање развијених општина кроз развој породичног и женског предузетништва на селу, 07 број 016-1/2024-81 од 26. 11. 2024. године, које је донео Председник опптине Медвеђа, Комисија за расподелу средстава програма подршке економском развоју мање развијених општина кроз развој породичног и женског предузетништва на селу, дана 27. 11. 2024. године, расписује

ЈАВНИ КОНКУРС

ЗА ДОДЕЛУ БЕСПОВРАТНИХ СРЕДСТАВА НА ОСНОВУ ПРОГРАМА ПОДРШКЕ ЕКОНОМСКОМ РАЗВОЈУ МАЊЕ РАЗВИЈЕНИХ ОПШТИНА КРОЗ РАЗВОЈ ПОРОДИЧНОГ И ЖЕНСКОГ ПРЕДУЗЕТНИШТВА НА СЕЛУ

На основу Програма подршке економском развоју мање развијених општина кроз развој породичног и женског предузетништва на селу предвиђено је додељивање бесповратних средстава у циљу подршке економског развоја мање развијених општина, као и подршке развоја предузетништва малих произвођача на селу кроз подстицање локалног економског развоја кроз прераду локалних пољопривредних производа, подстицање и оснаживање породичног предузетништва на селу, подстицање и развој женског предузетништва на селу, подстицање производње и пласмана прехрамбених производа малих произвођача са села који прерађују локалне пољопривредне производе.

Одобрена су бесповратна средства за унапређење услова прераде пољопривредних производа у укупном износу од 1.750.000 динара за потребе реализације пројектних активности у складу са поднетом пријавом, које је обезбедило Министарство привреде РС. Максимални износ бесповратних средстава по једној пријави не може бити већи од 300.000 динара.

Утврђивање чињеничног стања и контролу вршиће Комисија за расподелу средстава програма подршке економском развоју мање развијених општина кроз развој породичног и женског предузетништва на селу.

1. НАМЕНА СРЕДСТАВА

Подстицаји кроз пројектне активности могу бити усмерени на набавку потребне опреме, транспортних возила и других материјалних добара неопходних за унапређење производње и пласмана производа, као и набавку сировина и покривање оперативних трошкова.

1. УСЛОВИ КОНКУРСА

Право учешћа на Конкурсу имају газдинства, предузетници, привредна друштва, задруге и удружења која обављају економску активност на сеоским подручјима, а која се баве прерадом и пласманом локалних пољопривредних производа и који у своју економску активност укључују већи број жена или чланова породице.

Неопходно је да је њихово седиште на територији општине Медвеђа, да се њихова делатност односи на активности обухваћене овим конкурсом, те да је сврха и намена инвестирања у складу са делатношћу коју обављају.

Приоритет при додели бесповратних средстава имаће подносиоци који имају младу структуру лица и већи број ангажованих жена у оквиру обављања својих делатности.

1. ПОТРЕБНА ДОКУМЕНТАЦИЈА

 Пријава за јавни конкурс мора да садржи:

* пријавни формулар који је саставни део овог конкурса, са изјавама о прикупљању података и повезаности са добављачима;
* доказ о упису у одговарајући регистар (извод, решење и друго у зависности од правног статуса подносиоца) којим се између осталог доказује и њихов активни статус, као и доказ о структури чланова;
* предрачун који издаје овлашћени добављач који садржи планирана добра за набавку.

Пријаве подносе власници, односно одговорна овлашћена лица у правном лицу.

1. ПОСТУПАК СПРОВОЂЕЊА КОНКУРСА

Спровођење конкурса врши Комисија за расподелу средстава програма подршке економском развоју мање развијених општина кроз развој породичног и женског предузетништва на селу, образована Решењем 07 број 016-1/2024-81 од 26. 11. 2024. године које је донео Председник опптине Медвеђа.

Комисија задржава право да затражи додатну документацију, односно информације и изврши накнадну верификацију поднете документације, са лицима који су по поднетом захтеву испунили услове Конкурса.

Пријаве на Конкурс се подносе на обрасцима који се могу преузети на интернет страници општине Медвеђа ([www.medvedja.ls.gov.rs](http://www.medvedja.ls.gov.rs)) и пријемном шалтеру Општинске управе општине Медвеђа, Краља Милана 48.

Пријаве са припадајућом документацијом достављају се у затвореној коверти поштом на адресу Општина Медвеђа, Краља Милана 48, 16240 Медвеђа или лично предајом на писарници Општинске управе општине Медвеђа, са назнаком:

„За Комисију за расподелу средстава програма подршке економском развоју

мање развијених општина кроз развој породичног и женског

предузетништва на селу – не отварати –

 Рок за подношење пријава износи 7 дана, односно траје од 27. 11. 2024. године до 3. 12. 2024. године.

Неће се разматрати неблаговремене, непотпуне или неправилно попуњене пријаве, пријаве које нису поднете од стране овлашћених лица, као ни пријаве које нису предмет Конкурса.

1. ДОНОШЕЊЕ ОДЛУКЕ

Одлуку о додели бесповратних средстава доноси Општинско веће општине Медвеђа на предлог Комисије која врши разматрање поднетих пријава, проверу приспелих захтева и документацију, односно проверу испуњености услова Јавног конкурса, врши бодовање и рангирање приспелих захтева према утврђеним критеријумима представљеним у табели број 1. Утврђени критеријуми бодовања пријава, која је саставни део овог конкурса.

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима према структури запослених односно чланова, односно учешће жена и младих. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

На донету Одлуку може се поднети жалба у року од 1 дана од дана доношења Одлуке.

Коначна листа крајњих корисника биће објављена у складу са правилима који уређују област јавног објављивања докумената. Након тога потписаће се уговори са овлашћеним лицима којима су одобрена бесповратна средства.

Рок за набавку опреме и правдање средстава је 16. 12. 2024. године. Након извршене набавке Комисији се достављају фискални рачуни и писани извештај о извршеној инвестицији.

1. ОСТАЛЕ И ЗАВРШНЕ ОДРЕДБЕ

 Конкурс се објављује на огласној табли Општинске управе општине Медвеђа и интернет страници општине Медвеђа ([www.medvedja.ls.gov.rs](http://www.medvedja.ls.gov.rs)).

Лице задужено за давање информација у вези са Конкурсом је Влада Јовановић, број телефона 0658777990 и мејл адреса vlada.jovanovic@medvedja.ls.gov.rs.

Комисијa за расподелу средстава програма подршке економском развоју

мање развијених општина кроз развој породичног и женског

предузетништва на селу

07 број: 401-128/2024-1 од 27. 11. 2024. године

|  |  |  |
| --- | --- | --- |
|  |  | Председник КомисијеВлада Јовановић |